Krzysztof Hanke. Krzysztof Alojzy Hanke (nar. 31 paździyrnika 1957 we Świyntochlowicach) to je ślōnski szauszpiler, satyryk, kabareciŏrz, lider Kabaretu Rak.
Biografijŏ.
Robiōł szejś miesiyncy we Grubie Wōnglŏ Kamiynnego Bielszowice, potym ôdbōł wojskowy dinst. Je absolwyntym III Liceum Ôgōlnokształcōncego w Zŏbrzu. We 1981 roku skōńczōł Akadymijõ Kōnsztōw Tyjatralnych im. Stanisława Wyspiańskigo w Krakowie na wydziale aktōrskim.
Na przełōmie 1981 i 1982 społym z Ryszardym Siwkym i Andrzejym Stefaniukym założōł Kabaret Rak.
W latach 1999–2008 wcieloł sie we bazowõ rolã Huberta „Bercika” Dwornioka w serialu "Święta wojna" ôd TVP2.
Je żyniaty, mŏ dwoje bajtlōw: syn Aleksander i cera Urszula.